Query: Què són les comunitats energètiques?
Context: Actualment, per a parlar de comunitats energètiques, s’ha de parlar dels dos conceptes jurídics que es troben en la normativa. El primer són les Comunitats d’Energia Renovable (CER) i l’altre les Comunitats Ciutadanes d’Energia (CCE). De conformitat amb el que preveu el Pla Nacional Integrat d’Energia i Clima (PNIEC) 2021-2030,  el terme “Comunitats Energètiques” serveix per a englobar les 2 tipologies.
Les CER (introduïdes per la Directiva (UE) 2018/2001) són  “entitats jurídiques” que siguin autònomes, es basin en la participació oberta i voluntària, controlades per socis o membres que estiguin situats en les proximitats d’aquests projectes d’energia renovable i que siguin propietat d’aquesta entitat jurídica. Els socis o membres poden ser persones físiques, pimes o autoritats locals. La seva finalitat principal és proporcionar beneficis ambientals, econòmics o socials a aquells membres que formin part. Poden accedir a tots els mercats de l’energia produint, consumint, emmagatzemant o venent energies renovables.
Les CCE (regulades a la Directiva (UE) 2019/944) mantenen les condicions de membresia, la finalitat i beneficis però en aquest cas no imposen que la font de generació de l’energia a compartir sigui d’origen renovable. Permeten també que puguin accedir a tots els mercats organitzats però en aquest cas a banda de poder produir, consumir, vendre i emmagatzemar l’energia (com la CER), també poden distribuir, agregar i prestar serveis energètics als seus socis o a altres serveis energètics.
A l’espera de que es transposin completament aquests 2 conceptes legals, nosaltres ens referirem als projectes de comunitats energètiques fotovoltaiques com a Comunitats Solars i de conformitat amb el que és l’Autoconsum Col·lectiu segons el que preveu el Reial Decret 244/2019 i Reial Decret 18/2022. Conforme a aquesta modalitat d’autoconsum, tothom qui vulgui (persones físiques, empreses, Administracions  Públiques, etc.) es pot aprofitar de l’energia solar d’una (o diverses) plantes Fotovoltaiques situades a teulades o cobertes d’edificacions o bé a sol industrial, si els seus punts de consum es troben ubicats dins un radi de 2000 metres d’aquestes. En cas que la planta Fotovoltaica es realitzi sobre un terreny, l’energia només es podrà repartir a punts de consum dins un radi de 500 metres.